Z A P I S N I K

 sa 03. sjednice Općinskog vijeća Općine Babina Greda održane dana 04. kolovoza 2021. godine u Vijećnici Općine Babina Greda sa početkom u 20:00 sati.

 NAZOČNI: Tomo Đaković, Mato Čivić, Ivan Kedačić, Ivan Katušić, Jakob Ličanin, Mato Petričević, Josip Gregorović, Marko Mrkonjić, Vedrana Džoić, Zvonko Petričević i Violeta Gregorović.

Nenazočni: Marija Gregorović i Dejan Gregić.

Osim članova Općinskog vijeća, nazočni su:

Pročelnik JUO: Tomislav Kopić – zapisničar.

 Predsjednik Općinskog vijeća otvorio je 03. sjednicu općinskog vijeća, pozdravio nazočne, ustanovio da je na sjednici nazočno 11 vijećnika i da postoji kvorum, a 2 vijećnika nedostaju te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o izmjeni i dopuni Odluke o cijeni, mjerilima upisa i financiranju programa Dječjeg vrtića „Regoč“.

**Predložen Dnevni red je usvojen sa: 11 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne odnosno 02. sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 9 glasova „ZA“, 0 glasova „PROTIV“ i 2 glasa „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o cijeni, mjerilima upisa i financiranju programa Dječjeg vrtića „Regoč“.

Marko Mrkonjić: upitao je da li ovih 1.000,00 kuna za petosatni program što je navedeno u Odluci, ostaje ista cijena i za drugo, treće dijete u slučaju gdje roditelj ima više djece i ista bi išla u dječji vrtić, ili postoji smanjenje cijene za drugo, treće dijete?

Tomislav Kopić: odgovorio je da je intencija dječjeg vrtića da svih pohađaju desetosatni program, a za petosatni program nije siguran što piše u izvornoj Odluci te da će isto biti preneseno ravnateljici dječjeg vrtića, ako isto nije već regulirano u izvornoj odluci.

Marko Mrkonjić: rekao je da prošli puta na sjednici općinskog vijeća je donesena Odluka gdje se omogućava obiteljima koji imaju petero ili više djece da ostvare pravo na 25.000,00 kuna prilikom kupovine ili gradnje kuće, i da nam poticaj mora biti takav da bude što više djece.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o cijeni, mjerilima upisa i financiranju programa Dječjeg vrtića „Regoč“, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica završena u 20:08 sati.

 Zapisničar: Predsjednik Općinskog vijeća:

 Tomislav Kopić Tomo Đaković